﻿se diluează în timp E ca şi cum te-ai certa cu pauze Reluarea pe acelaşi ton ridicat e ridicolă, şi atunci automat preferi un timbru mai potolit Stilul unor redactori ar mai putea pierde din preţiozitate, o formulare limpede o întotdeauna mai convingă- toare Cred că revista are un format prea mic Şi din acest motiv, precum şi al tipa- rului destul de prost, materialul vizual nu e atractiv, nici prea sugestiv, ansamblul fiind doar corect, dar fără viaţă Reviste străine, ca „Divadlo", „Sipario", „Theater heute", „Plays and players" sînt exemple bune de urmat, căci ilustraţia bogată şi diversă, punerea în pagină modernă nu prejudiciază cu nimic seriozitatea cu care sînt redactate textele ILEANA POPOVICI Critic dramatic „CA ORICE CREATOR, CRITICUL ARE UN CREDO" Deci (aşa reiese din răspunsurile la ancheta revistei, fie că sînt mai ascuţit-cri- tice, fie că sînt mai vag-amabile) ; oamenii de teatru sînt serios nemulţumiţi de modul cum se practică la noi critica dramatică Sigur, nici unul dintre cei care (mai de mult, sau mai de curînd) scriem cronică, n-avem de ce să ne bucurăm, în faţa unui verdict atît de categoric Chiar dacă e, în destule cazuri, nedrept; chiar dacă nerealizările sau erorile, sau părerile preconcepute, ajung să capete, Dumnezeu ştie de ce, o greutate spe- cifică mai mare decît studiul aplicat şi onest — acest verdict există, şi nu are rost să încerc eu să-1 combat Altceva vreau să spun : că explicaţia rămînerii în urmă a criticii prin mentalitatea ei gazetărească riscă să acrediteze alte false criterii, nu mai puţin dăunătoare decît cele incriminate Ceea ce vreau să apăr aici nu este un cuvînt sau o formulă, ci un punct de vedere despre o profesie, a cărei nobleţe intelectuală nu rămîne cu nimic în urma altor profesii artistice Mi se pare necesar să afirm că o cronică proastă, superficială şi necompetentă este pur şi simplu o cronică proastă, superficială şi necompetentă, şi nu o cronică gazetărească ; că se poate face jurnalistică la nivelul cel mai înalt, după cum se poate face jurnalistică îngust, schematic sau chiar iresponsabil Şi că avem nevoie, în aceeaşi mâsură, în mişcarea teatrală, de critica-eseu, de volumul de teorie, ca şi de cronica de gazetă Dar ce înseamnă, la urma-urmei, mentalitate gazetărească ? Doar n-am ridicat problema numai ca să contrazic scînteietoarea filipică a lui Lucian Pintilie (care, atunci cînd îşi alege exemplele pentru argumentaţie, are în multe privinţe dreptate ) După părerea mea, a fi ziarist înseamnă a lua atitudine faţă de faptul despre care — mai pe larg sau mai concis, mai liric sau mai sobru — scrii Cronicarul-gazetar care scrie despre un spectacol nu alcătuieşte o fişă pentru o arhivă de istorie a teatrului El nu descrie, nu consemnează, cu simplâ exactitate ştiinţifică Prin poziţia pe care o ex- primă (şi o poate exprima chiar într-o notă de 20 de rînduri), prin ceea ce susţine şi prin ceea ce combate, el luptă pentru o idee, pentru o tendinţă, pentru un fel de artă, sau se opune alteia, scriind astfel, de fapt, istoria, cot la cot cu creatorii Actul său are forţă şi eficienţă imediată şi, într-un fel, netezeşte drumul celor ce vor avea ră- gazul să filtreze, să sintetizeze, să teoretizeze; dar nu e mai puţin fapt de cultură Despre această funcţie a criticii — poate că nu e prea mult s-o numesc militantă — s-u vorbit, cred, prea puţin, şi cu un nejustificat dispreţ naiv-aristocratic Căci dacă e nevoie de competenţă (şi e nevoie !), aceasta, singură, nu înseamnă nimic : e ca şi cum ne-am pregăti muniţia, fără să avem arma la care s-o folosim Nu e întîmplător că teatrul, în mai mare măsură decît oricare dintre arte, are nevoie de acest fel de critică : spectacolul — componentă mobilă (şi atît de efemeră) a atîtor eforturi conjugate — nu poate aştepta, în liniştea muzeului sau a bibliotecii, con- firmarea istoriei El există în prezent, în actualitatea multilaterală, în viaţa socială ; e condiţionat de întîlnirea unor personalităţi creatoare diverse, de o anume atmosferă sn www cimec roMia Schmetterling (Marie) şi Ion Grapini (Woyzeck) Teatrul Evreiesc de Stat „WOYZECK" de Georg Buchner www cimec rode interes, şi mai cu seamă de public Toate acestea presupun o politică a culturii tea- trale pe care n-o realizează nimeni altcineva decît cronica gazetărească — promptă, vie, capabilă să discearnă rapid şi să apere energic ceea ce se arata nou, ceea ce merită să cîştige teren Nu e un secret pentru nimeni : şi în teatru, ca oriunde în cultură, ca oriunde în viaţă, se înfruntă concepţii contrare Ele se reflectă în selecţia pieselor, în conturarea programului unui teatru, în configuraţia generală a repertoriului, în modul de a interpreta ideatica unei opere, în viziunea regizorală Pe acest teren, criticul este (sau trebuie să fie) un combatant de mîna întîi De aceea, mi se pare necesar să ju- decăm „cum stăm cu critica dramatică" nu atît — sau nu numai — prin prisma unui decalog de exigenţe academizante (toate, evident, justificate, şi pe care nu se va găsi nimeni să le combată), cît prin prisma aceastui criteriu fundamental : al punctului de vedere al criticului faţă de fenomenul de artă discutat De ce să n-o spunem sincer : acesta este punctul în jurul căruia se învîrtesc toate nemulţumirile oamenilor de teatru ; de aici vin falsele canoane, inconsecvenţele, formulările în doi peri, ocolirea judecăţilor limpezi şi răspicate Prin sensul profund ce se desprinde din scrierile sale succesive, fiecare critic are, de fapt, un loc în mişcarea noastră teatrală Nu e vorba aici dacă, în marele monolog din actul II, protagonistul i s-a părut lui X genial, iar lui Y, să zicem, numai (urîtă vorbă !) „corect" Asemenea divergenţe (de gust, de receptivitate, de dispoziţie doar) sînt inevitabile, fireşti Chestiunea e alta : dacă cel care scrie situează întotdeauna, în deplină responsabilitate, simplele sale păreri sau impresii în raport cu ceea ce, progra- matic, susţine sau combate Dacă, în general, susţine sau combate ceva Dacă are şi el, ca orice creator, un „credo" Să vorbim concret despre acest aspect al problemei Ce se întîmplă dacă, într-un moment de eclipsă a temutei tale intransigenţe, sau în numele unei simpatii omeneşti, te apuci să lauzi, să zicem, Inlilnire cu ingeruî ? Bineînţeles, nu invoci gustul tău su- biectiv (e prea puţin), ci te blindezi cu principii, acreditînd o melodramă banalâ drept „o piesă despre etica nouă" Poate fi acesta un gest fără consecinţe ? Categoric, nu ; la nici şase luni după, teatrele — mai ales cele din provincie — sînt literalmente in- vadate de producţii inspirate din sus-numita, tot piese despre „etica nouă" (căci ce melodramoletă sau comedioară cu „triunghi" — sau patrulater — n-a încercat să se acopere cu această etichetă generoasă ?) Iată că, fără să vrei poate, ai răsturnat cri- terii cu greu instaurate, ai împins teatrul (şi dramaturgia românească) cu un pas înapoi Să nu existe oare nici un critic care să fie, măcar în parte, responsabil că s-au născut în serie piese uşurele ca Ulise şi coincidenţele, Căsnicia nu-i o joacă şi altele asemenea ? Şi dacă, iritat cumva de platitudinea agresivă cu care, fireşte, nu-ţi recunoşti nici o legătură, devii subit nereceptiv tocmai în faţa a ceea ce merita atenţie, haosul va fi perfect : nimeni (nici creatorii, nici publicul) nu va înţelege ce aştepţi din partea tea- trului, către ce îl îndemni să se dezvolte La drept vorbind, nu cred că acest mod iresponsabil de a scrie caracterizează viaţa criticii noastre Dacă cei care îl practică au polarizat atenţia celor ce răspund la anchetă, este pentru că aprecierile nedrepte şi jignitoare se întipăresc întotdeauna mai puternic decît ar merita Mi se pare însă util şi pentru creatori şi pentru critici, pentru orien- tarea mişcării noastre teatrale în general, ca tot ceea ce se scrie să fie gîndit, citit şi apreciat mai puţin „ca atare", în sensul consemnării limitative, izolate, şi mai mult în perspectiva ţelului pe care îl serveşte în acest mod, apele se vor limpezi mai uşor şi bă- nuielile de subiectivism vor trece pe planul doi (îşi găsesc mai greu un loc aici erorile pe care le comit, de altfel cu bunăvoinţă, unele publicaţii şi unii oameni ai condeiului Necunoscînd viaţa teatrului, aceştia scriu spontan, sub imperiul unei impresii subiective efemere, sau practică un exerciţiu critic „în sine", ca divertisment întelectual, fără rapor- tare la criterii ideologice, estetice şi profesionale ; dar aceste intervenţii — care au de fapt autoritatea unor opinii de spectator şi ar fi, în această calitate, cît se poate de bine venite — îmbracă uneori, nepotrivit, tonul unor judecăţi definitive, care-i derutează pe cititori şi-i nemulţumesc, pe drept cuvînt, atît pe creatori, cît şi pe critici Poate că n-ar fi rău ca redacţiile să mediteze la aceasta ) Aşa că, dacă aş fi regizor, azi, la noi, n-aş reproşa criticilor mentalitatea lor gazetărească, ci le-aş cere, dimpotrivă, să facă, în fiecare rînd pe care-1 tipăresc, gazetărie de cea mai bună calitate Şi le-aş aprecia talentul în funcţie de punctul de 32 www cimec rovedere pe care-1 aduc în mişcarea teatrală, de consecvenţa cu care-şi respectă acest punct de vedere Nuanţele încep pe urmă : dacă scrie la o revistă de specialitate, i-aş cere cri- ticului subtilitate, detalii, argumentări teoretice de cel mai înalt nivel ; dacă scrie la „Informaţia Bucureştiului", să scrie concis, limpede, accesibil Esenţa judecăţii sale nu suportă însă rabat ; consemnarea neutră şi superficială demască întotdeauna echivocul gîndirii, neclaritatea ţelului DUMITRU SOLOMON Critic dramatic CRITICA CRITICII CRITICII (Simple marginalii la o discuţie) Mărturisesc că, văzînd titlul anchetei iniţiate de revista „Teatrul", am intrat în panică ,,Cum stăm cu critica teatrală" — scrie cu litere mari şi negre pe prima pagină a revistei (nr 10), după care urmează un semn de întrebare imens, negru, prevestitor de rele E şi natural să te tulbure o asemenea întrebare Cînd ai ajuns să te întrebi — şi să-i întrebi şi pe alţii — cum stăm cu ceva, înseamnă că stăm prost, catastrofal, pe marginea prăpastiei După ce au trecut primii fiori de groază, am constatat cu stupe- facţie că stăm cu critica teatrală nu mai prost decît cu critica plastică, muzicală sau cinematografică „Ba din contra" — îţi vine să exclami uneori, cu formula unui celebru, pe vremuri, specialist în răspunsuri la orice fel de interviuri şi scrisori, din orice domeniu al activităţii omeneşti încîntătorul şi foarte talentatul regizor Lucian Pintilie e îngrijorat că în critica dramatică nu există voci de autoritatea şi prestigiul intelectual ,,al celor din critica lite- rară sau cea plastică (Crohmălniceanu, Cioculescu, Streinu, Tertulian, Matei Călinescu, Lucian Raicu, sau Comarnescu, Frunzetti, Hăulică etc)" Cine e vinovat de această situaţie ? „Vocile" fără autoritate şi prestigiu intelectual care scriu critică dramatică, sau „vocile" cu autoritate şi prestigiu intelectual care nu scriu critică dramatică ? în treacăt fie consemnat, au mai scris critică dramatică, pînă nu de mult, şi un Tudor Vianu, şi un G Călinescu Tot în treacăt : chiar Tertulian sau Matei Călinescu, precum şi cîţiva de la „etc", au fost surprinşi semnînd — şi nu clandestin — cronici dramatice Şi absolut în treacăt : ce rost ar avea să reproşăm, de pildă, regizorilor noştri — sau chiar să constatăm apropo de regia de teatru — că în proză există voci de autoritatea şi prestigiul lui Preda, Stancu, Barbu, Popovici, Velea, D R Popescu, Neagu etc, real- mente etc, că în poezie , că în plastică etc etc ? Nu ştiu dacă trebuie să-i fie ne- apărat ruşine criticii dramatice cu „voci", mai mult sau mai puţin prestigioase, ca — citez la întîmplare — V Mîndra, Biberi, Silvestru, Narti, Tornea, R Popescu, Şelmaru, Rîpeanu, Băleanu, Elvin, dar mai toate „vocile" citate au făcut şi mai fac critică lite- rară, descind deci, într-o măsură sau alta, de la rubrica „etc" a criticii literare Dar dacă tot s-a dat alarma, să ieşim din adăposturi în întîmpinarea tirului * * * Programatic, mulţi dintre participanţii la ancheta revistei „Teatrul" au ţinut să declare : „Pentru mine, critică înseamnă critici", „Nu există critică, există critici", dar, practic, ei nu au citat nici un nume de critic Pe neobservate, s-a preferat formula „critică teatrală", mai confortabilă, aşa că nu un critic sau altul, ci critica este gazetă- rească, nu un critic sau altul, nu o cronică anume, ci critica e în divorţ cu publicul, critica se practică la un nivel foarte scăzut, critica trebuie să ştie, critica trebuie să vadă, critica trebuie să tindă, critica trebuie să ajungă Prin urmare, nu există critică, există 3 - Teatrul nr 12 33 www cimec ro